procesaur/Wiki.mk huggingface dataset:
Табан

Табан — долен дел на стапалото, кој остварува допир на телото со земјата.
1 Улоги
На овој дел од стапалото се потпира телото кога поединецот стои, оди, скока или трча. Табанот игра важна улога во „перцепцијата при движењето и постуралната контрола“.
Тоа е рефлексна зона (особено означена со Рефлексот на Бабински кај деца на возраст од 0 до 6 години). Нервната мрежа на табанот исто така го известува мозокот за природата на тлото и неговиот степен на косина, неговата повеќе или помалку лизгава природа, неговата температура итн.
2 Особености
Табанот е дебел, но исто така месно многу инервиран, особено на врвот на лакот на стапалото, што го прави (во зависност од поединецот) дел од човечкото тело кој е најчувствителен или скоро најчувствителен (скокоткање).
Обликот на табанот е единствен меѓу приматите, особено поради палецот кој повеќе не се користи за фаќање и исправената положба на телото од времето на хомо сапиенс.
Табанот кај жените вообичаено е поиздолжен кај жените, многу поскокотлив и помалку збрчкан од оној на мажите.
Вените се подлабоки и подобро заштитени под стапалото отколку на горниот дел на стапалото.
Кожата може да биде влажна или испотена, повеќе или помалку во зависност од поединецот и начинот на кој е обуен и облечен.
3 Масажа
Според рефлексологијата, масажата на табаните има лековити својства. Нејзината примена ослободува токсини што погодно влијае на разни човекови органи.
4 Патологии
* Калуси
* Десквамација, како последица на одредени болести или труење (на пример со жива ) или како последица на одредени недостатоци во исхраната* Улцеронекротични лезии (особено кај дијабетичари и пациенти со лепра)
* Тропска кожна болест
5 Галерија
Афродита Кирјаковска

Афродита Кирјаковска (р. , Кавадарци) — македонска театарска, филмска и телевизиска глумица, автор и режисер.
1 Филмографија
Година, Филм, Улога
1975, Прва вечер ТВ-филм, Менка
1981, Булки крај шините ТВ-серија
1988, Скопски сновиденија ТВ-филм
2005, Сештологија ТВ-серија, Наставничката
2009, Народни приказни ТВ-серија, Нанушка
2012, Македонски народни приказни ТВ-серија, Бабата
2014, Приказни од животот ТВ-серија, Мајката
2 Животопис
Во 1974 година, Кирјановска дипломирала на Факултетот за драмски уметности во Скопје, на отсекот за актерска игра, во класата на професорот Димитрие Османли и истата година се вработува во Македонски народен театар - Скопје, каде останува сè до нејзиното пензионирање. Таа е глумица, театарски педагог со над 30 годишно искуство со деца, и драмски автор. Автор е на песни, радио драми, сценарија за разни културни манифестации, телевизиски и радио емисии, како и 27 театарски текстови за деца. Во 2014 година, вршела натсихронизација на турски серии за Телевизија Алфа.
Крампус (филм)

''Крампус'' (|Krampus) — американска божиќна комедија на ужасите од 2015 г., врз основа на истоимениот лик од австро-баварскиот фолклор, во режија на Мајкл Догерти, а сценарио на Догерти, Тод Кејси и Зак Шилдс. Главните улоги ги толкуваат Адам Скот, Тони Колет, Дејвид Кокнер, Алисон Толман, Кончата Ферел, Емџеј Ентони, Стефанија Овен со Криста Стадлер и новите членови на глумечката екипа Лоло Овен, Квин Семјуел, Маверик Флек и Сејџ Ханефелд. Во филмот, несреќната семејна тепачка предизвикува едно момче да го изгуби празничниот дух. Ова го ослободува гневот на Крампус, застрашувачко роговидно ѓаволско чудовиште во староевропскиот фолклор, кој ги казнува непослушните деца на Божиќ. Додека Крампус го опсадува соседството, семејството мора да се здружи за да се спаси од ужасна судбина.
1 Содржина
Семејната расправија предизвикува едно момче да го изгуби празничниот дух. Со тоа се ослободува гневот на Крампус — застрашувачки ѓаволски роговиден ѕвер што ги казнува немирните деца за време на Божиќ. Додека Крампус го опсадува соседството, семејството мора да се здружи за да се спаси од ужасна судбина.
2 Улоги
Глумец, Улога
Емџеј Ентони, Макс Енгел
Адам Скот, Том Енгел
Тони Колет, Сара Енгел
Дејвид Кекнер, Хауард
Алисон Толман, Линда
Кончата Ферел, Дороти
Стефанија Лави Овен, Бет Енгел
Лоло Овен, Стиви
Квини Семјуел, Џордан
Маверик Флек, Хауард Помладиот
Лук Хокер, Крампус
Криста Стадлер, Оми
Чедо Шаревски

Чедо Шаревски ( во — во ) — македонски универзитетски професор, како и атлетичар и тренер.
1 Животопис
Завршил Висока школа за физичка култура во Белград во 1959 година. Магистрирал на Медицинскиот факултет во Скопје во 1977 година на тема „Развој на атлетиката во СР Македонија од првите почетоци до 1975 година“. Хабилитирал на Факултетот за физичка култура во Скопје во 1981 година на тема „Состојба на наставата по атлетика во основното и насоченото образование во СР Македонија и предлог на мерки за нејзиното подобрување“.
По дипломирањето работел во Средното фискултурно училиште „Методија Митевски-Брицо“ (1959-1965), во Вишата школа за физичка култура, на која го предавал предметот Атлетика (1965-1978) и на Факултетот за физичка култура во Скопје, на кој бил избран за виш предавач, а потоа и за редовен професор по предметот Атлетика (1978-1995) и прв декан на Факултетот (1978-1980).
Бил врвен атлетичар, тренер, општествено-спортски работник и функционер. Објавувал стручни и научни трудови и е добитни на општествени признанија.
На крајот на универзумот

На крајот на универзумот (|Event Horizon, буквално: ''Хоризонтот на настани'') — американски научнофантастичен филм на ужасите од 1997 г. во режија на Пол В. С. Андерсон. Главните улоги ги толкуваат Лоренс Фишберн, Сем Нил, Кетлин Квинлан и Џоели Ричардсон. Заплетот на филмот се одвива во 2047 г. и ја раскажува приказната за група астронаути испратени во спасувачка мисија за исчезнатиот вселенски брод „Хоризонтот на настани“, кој подоцна ненадејно се појавува во орбитата на Нептун. Додека го истражуваат бродот, спасувачката екипа дознава дека тоа било тајно испитувачко место за опитен високотехнолошки мотор што создавал дупка во просторно-временскиот континуум и го напуштил познатиот универзум, а потоа се вратил назад, меѓутоа сега преземен од злобно суштество.
1 Содржина
Во годината 2047, помошен сигнал е примен од „Хоризонтот на настани“, ѕвезден брод што исчезнал за време на неговото прво патување до Проксима Кентаур седум години претходно. Бродот повторно таинствено се појавува во распаѓачка орбита околу Нептун, а спасувачкиот брод „Луис и Кларк“ е испратен да истражува.
Човекот од Ларами

„Човекот од Ларами“ (англиски: ''The man from Laramie'') — американски вестерн-филм од 1955 година, во режија на Ентони Мен (Anthony Mann), според сценариото на Филип Џордан (Philip Jordan) и Френк Барт (Frank Burt), засновано врз краткиот расказ на Томас Т. Флин. Во главните улоги настапувааат: Џејмс Стјуарт, Артур Кенеди, Доналд Крисп, Алекс Никол и Кети О’Донел. Филмот го претставува петтиот и последен заеднички вестерн на Мен и Стјуарт, како и нивниот седми заеднички филм, воопшто. Филмот се смета за ремек-дело на вестернот и се одликува со возбудлива приказна, впечатливи ликови и врвна режија. Исто така, треба да се одбележи и големата способност на режисерот во прикажувањето на сцените од природата. Според повеќе критичари, филмот претставува вестерн-верзија на Шекспировото дело „Кралот Лир“.
1 Синопсис
Двајца каубои, Вил Локарт (го игра Стјуарт) и неговиот стар помошник Чарлс О’Лири (го игра Форд), минувајќи ја територијата што ја контролираат Апачите, доаѓаат во мало место носејќи производи за продавницата на Барбара Вагоман (ја игра О’Донел). Меѓутоа, Вил не доаѓа во градот само за да ги превезе производите, туку сака да го пронајде човекот кој им го продал оружјете на Апачите кои извршиле масакр врз американските војници во кој погинал и неговиот помал брат...
Бабадук

''Бабадук'' (|The Babadook) — австралиски филм на ужасите од 2014 г. во режија и сценарио на Џенифер Кент. Главната улога ја имала Еси Дејвис. Филмот е произведен од Causeway Films и е заснован на краткиот филм ''Чудовиште'' (англ. ''Monster'') од 2005 г., исто така напишан и режиран од Џенифер Кент. Филмот бил претставен на кинофестивалот Санденс и добил потврдни одзиви од кинокритичарите.
1 Содржина
Вдовицата Амелија Ванек поминува низ тешки времиња со нејзиниот син Семјуел. Нејзиниот сопруг Оскар загинал во сообраќајка додека ја возел до болницата. Семјуел почнува да се однесува чудно, страда од несоница и е обземен од измислени чудовишта, поради што прави разни оружја. За да го смири една вечер, Амелија решава да му прочита приказна пред спиење. Тоа е скокачка сликовница за ''Г. Бабадук''. Меѓутоа, тогаш работите почнуваат да се усложнуваат...
Сдерот

|settlement_type=|translit_lang1=хебрејски|translit_lang1_type1=ISO 259|translit_lang1_info1=Śderot|image_skyline=File:PikiWiki Israel 40924 Yanchik Hill near kibbutz Nir Am.JPG|image_blank_emblem=Coat of arms of Sderot.png|pushpin_map_alt=|pushpin_map=Israel northwest negev#Israel|pushpin_mapsize=|pushpin_label_position=|pushpin_map_caption=|coordinates=|subdivision_type1=Држава|subdivision_name1= Израел|subdivision_type2=Округ|subdivision_name2=Јужен|established_title=Основан|established_date=1951 г.|leader_title=Градоначалник|leader_name=Алон Давиди|unit_pref=|area_total_dunam=|population_footnotes=|population_total=30.553|population_as_of=|population_density_km2=auto|blank_name_sec1=|blank_info_sec1=Сдерот (|שְׂדֵרוֹת, |سديروت) — град во Северозападен Негев, во јужниот дел на Израел (15 километри југоисточно од Ашкелон). Името — буквално „булевар“, „алеја“ — е дадено во чест на Еврејскиот национален фонд, кој извршил насади (алеи покрај патишта) како дел од програмата за развој и населување на северниот дел на пустината Негев.
Лестер Пирсон

Лестер Боулс „Мајк“ Пирсон (анг: ''Lester Bowles „Mike“ Pearson''; 23 април 1897 г – 27 декември 1972) ― канадски политичар, дипломат, државник и научник кој од 1963 до 1968 година бил 14-ти премиер на Канада.
Лестер Пирсон е роден во Њутнбрук, Онтарио (денес дел од Торонто) во сиромашно семејство на методистички министер со ирско потекло. Се школувал на Универзитетот во Торонто и на Оксфордскиот универзитет.
Кариерата ја започнал во канадското Министерство за надворешни работи. Од 1944 до 1946 година бил канадски амбасадор во САД, а од 1948 до 1957 година бил државен секретар за надворешни работи. Во 1953 година за малку не успеал да стане генерален секретар на Обединетите нации. Во 1957 година добил Нобелова награда за мир поради неговиот ангажман за мирно решавање на Суецката криза.
Откако во 1957 година либералите изгубиле на федералните избори, Пирсон во 1958 година станал претседател на Либералната партија во Канада. По две последователни порази на федерални избори од тогашниот премиер Џон Дифенбејкер во 1958 и 1962 година, Пирсон успеал да победи во третиот обид и во 1963 година станал премиер на Канада. Пирсон победил и на изборите во 1965 година.
Пирсон за време на неговиот мандат управувал со две последователни малцински влади, а поради тоа што либералите немале мнозинство во Долниот дом му требала поддршка од опозициските партии. Со нивна поддршка, Пирсон се насочил кон прогресивна политика и во Канада вовел: универзална здравствена заштита, Програма за студентски заем и Канадскиот пензиски план. Пирсон, исто така, ги вовел Канадскиот ред и Кралската комисија за двојазичност и бикултурализам; го надгледувал создавањето на знамето со јаворов лист кое било усвоено во 1965 година. Неговата влада ги обединила канадските вооружени сили и успеала да ја задржи Канада вон Виетнамската војна. Во 1967 година, Канада станала прва земја во светот која вовела систем за имиграција заснован на поени. Во 1968 година, Пирсон поднел оставка од функцијата премиер и се повлекол од политиката.
Поради спроведените владини програми и политики и поради неговите дела во Обединетите нации и во меѓународната дипломатија, кои ја вклучуваат неговата улога во завршувањето на Суецката криза, Пирсон се смета за еден од највлијателните Канаѓани на 20 век и е рангиран меѓу најдобрите канадски премиери.
Полумесечеста коска

Полумесечеста коска ― коска која се наоѓа на коренот на човечката дланка. Се одликува со својата длабока вдлабнатина и полумесечев изглед. Се наоѓа во средината на проксималниот ред коренодланкови коски, кои лежат помеѓу лакотната коска и палечната коска и дланката. Полумесечестата коска се наоѓа помеѓу страничната чунеста коска и медијалната триаглеста коска.
1 Структура
Полумесечестата коска е коренодланкова коска во облик на полумесечина која се наоѓа во дланката. Полумесечестата коска се наоѓа во проксималниот ред на коренодланковите коски. Проксимално, се допира со палечната коска. Странично, се артикулира со чунестата коска, медијално со триаголната коска и дистално со главичестата коска. Полумесечестата коска исто така артикулира на својата дистална и медијална површина со кукастата коска.
Полумесечестата коска е стабилизирана со медијален лигамент на чунестата коска и страничен лигамент на триаглестата коска. Лигаментите помеѓу палечната и коренодланковата коска, исто така, ја стабилизираат положбата на полумесечестата коска, како и нејзината положба во полумесечестата јама (фоса) на палечната коска.
1.1 Коска
Проксималната површина на полумесечестата коска е мазна и конвексна, артикулирана со палечната коска. Страничната површина е рамна и тесна, со полумесечински лик за артикулација со чунестата коска. Медијалната површина поседува мазна и четириаголна страна за артикулација со триаглестата коска. Палмарната површина е груба, како и дорзалната површина. Грбната површина е широка и заоблена. Дисталната површина на коската е длабока и конкавна.
1.2 Снабдување со крв
Полумесечестата коскаго добива снабдувањето со крв од задните и палмарните гранки.
1.3 Варијација
Полумесечестата коска има променлив облик. Околу една третина од полумесечестите коски немаат медијален аспект, што значи дека не се артикулираат со кукастата коска. Дополнително, кај околу 20% од луѓето, снабдувањето со крв може да се појави само од палмарните садови.
1.4 Осификација
Осификацијата на полумесечестата коска започнува помеѓу 18 месеци и 4 години и 3 месеци.
2 Функција
Коренодланковите коски функционираат како единица која обезбедува коскена надградба за дланката. Како проксимална коренодланкова коска, полумесечестата коска е исто така вклучена во движењето на зглобот.
3 Клиничка важност
Полумесечестата коска е најчесто изместуваната коренодланкова коска.
* Коренодланкова коалиција
* Кинбекова болест
* Тајзенова класификација
4 Етимологија
Научното латинско име (os lunatum) на полумесечестата коска потекнува од зборот „во облик на полумесечина“ (|lunatus), кој доаѓа од коренот luna („месечина“), од сличноста на коската со полумесечина. Кај водоземците и влекачите, коската наместо тоа е нарекувана средна коска (intermedium), поради нејзината положба помеѓу другите два проксимални коренодланкови коски.
5 Дополнителни слики
6 Поврзано
* Корен на дланка
Црната Марија

„Црната Марија“ (српски: ''Црна Марија'') — филм на режисерот Милан Живковиќ од 1986 година. Главните улоги ги играат: Милан Младеновиќ, Бранко Видаковиќ, Соња Савиќ и Милан Гутовиќ.
1 Синопсис
По смртта на својот водач, една рок-група запаѓа во финансиска криза од која може да се извлече само со нов хит. Бидејќи се наоѓаат во временски теснец и немаат творечка инспирација, членовите на групата се судираат и обвинуваат меѓу себе, а низ тој процес, групата стекнува нов идентитет и доживува голем успех на добротворниот концерт.
Клермон-Феран (патека)

Патека Клермон-Феран (|Clermont-Ferrand) — тркачка патека што се наоѓа во близина на градот Клермон-Феран (Оверњ, Франција), седиштето на Мишлен. Позната е и како „Патека на планината Оверњ“ (''Circuit de Montagne d'Auvergne)'', „Патека Шарад“ (''Charade Circuit)'', „Патека Луј Розје“ (''Circuit Louis Rosier)''.
1 Историја
Патеката била изградена во 1958 година и била домаќин на 4 Голема награда на Франција од 1965 до 1972 година. Натпреварувањата во Формула 1 биле прекинати по тешката несреќа на Гран прито во 1972 година, кога австрискиот возач Хелмут Марко го загубил окото во несреќа. Патеката потоа била домаќин на јуниорски тркачки серии и трки со мотоцикли, но и тие биле прекинати во 1988 година поради безбедносни причини. Оттогаш се користи само кратката верзија на патеката (3,8 км).
2 Конфигурација на патеката
Патеката Клермон-Феран, расположена во планините Оверњ на падината на изгаснат вулкан, се одликува со сложен профил, голем број затворени опасни кривини и висински промени. Природата на патеката се споредува со Нирбургринг Нордшлајф. Патеката може да се класифицира како бавна (единствената права делница е долга само 900 метри), со приближна просечна брзина од околу 160 км/ч по круг.
Верзија, Должина (м), Голема награда, Квалификациски најбрз круг
Најбрз круг на трка
1965, 8.055, 4 (1965, 1969, 1970, 1972), 2:53.4/167,231 km/h (1972, Крис Ејмон)
2:53.9/166,800 km/h (1972, Крис Ејмон)
3 Победници на Француската голема награда на патеката Клермон-Феран
Сезона, #, Пилот, Конструктор, Резултати
, 22, Џеки Стјуарт, Тајрел-Форд
, 20, Јохен Ринт, Лотус-Форд
, 19, Џеки Стјуарт, Матра-Форд
, 15, Џим Кларк, Лотус-Климакс
Kingdom Come: Deliverance

''Kingdom Come: Deliverance'' — акциона игра со улоги од прво лице со отворен свет, развиена од чешкото студио Warhorse Studios и објавена од Deep Silver за платформите PlayStation 4, Xbox One и Microsoft Windows во 2018 г. Особеноста на играта е нејзиниот нагласок на историската точност: играта подробно ја преработува облеката, оружјето, архитектурата и општествениот строеж на Средновековна Бохемија.
Играта се одвива во кралството Бохемија во 1403 г. на заднината на судирот помеѓу кралот Вацлав IV и неговиот брат Сигизмунд. На почетокот на играта, куманските платеници на Сигизмунд ја пустошат рударската населба Стрибрна Скалица. Главниот јунак Хенри, син на ковач, ги губи родителите во поход и стапува во служба на панот Радциг Кобила, кој го води отпорот против Сигизмунд. Во обид да им се одмазди на убијците на неговите родители, Хенри се вплеткува во заговор за враќање на вистинскиот крал, Вацлав IV, на престолот. Како игра со отворен свет, ''Kingdom Come: Deliverance'' му овозможува на играчот слободно да патува низ пристапните области на Средновековна Чешка, самостојно наоѓајќи занимливи места и задачи.
''Kingdom Come: Deliverance'' во целост добила потврдни одзиви од критичарите, при што оценувачите ја пофалиле средновековната атмосфера на играта и исклучителното внимание на развивачите кон подробностите, но ги критикувале бројните технички проблеми на играта, кои биле особено проблематични во верзиите на играчката конзола. Играта станала предмет на особено остри одзиви во американскиот печат поради наводниот расизам на развивачите.
Продолжението, ''Kingdom Come: Deliverance II'', било објавено во февруари 2025 г.
Наум (библиска книга)

„Книгата на пророкот Наум“ — книга од Стариот завет.
1 Содржина
Пророкот Наум има видение за судбината на градот Ниневија: Господ ќе ја уништи Асирија, вклучувајќи ги и нејзините идоли, а Ниневија ќе биде разурната и ограбена како казна за злото и гревовите наталожени во неа.
Ворен Зивон

Ворен Вилијам Зивон (англиски: ''Warren William Zevon''; 24 јануари 1947 г. ― 7 септември 2003 г.) ― американски рок-пејач, текстописец и музичар. Она што го одликувало пред сè, бил неговиот ироничен и речиси циничен поглед кон животот, што се одразува во неговите чести мрачно хумористични песни.
Роден е на 24 јануари 1947 г. во Чикаго. Неговиот татко имал руско-еврејско потекло, чие изворно презиме било Животовски, а мајка му била по потекло Англичанка.
Најпознати композиции на Зивон ги вклучуваат „Werewolves of London“, „Lawyers, Guns and Money“ и „Roland the Headless Thompson Gunner“. Овие три песни се од неговиот трет албум ''Excitable Boy'' (1978), чија што истоимена песна е исто така добро позната. Тој, исто така, напишал многу хитови кои ги отпеале други изведувачи, како: „Poor Poor Pitiful Me“, „Accidentally Like a Martyr“, „ Mohammed's Radio“, „Carmelita“ и „Hasten Down the Wind“.
Зивон во музичката индустрија бил успешен како сесиски музичар, композитор на џинглови, текстописец, турнејски музичар, музички координатор и водач на група. И покрај сето тоа, Зивон имал потешкотии да се пробие како солист сè додека Линда Ронштат не почнала да ги преработува неговите песни, почнувајќи од нејзиниот албум од 1976 година'', „Hasten Down the Wind“''. Се создал култ што траел 25 години, при што Зивон повремено се враќал на топ-листите за албуми и синглови до неговата смрт во 2003 година. Тој се здружил со членовите на R.E.M. во блуз-рок проектот Hindu Love Gods при што издале албум во 1990 година, но не следела турнеја. Во 2023 година, Зивон бил предложен за внесување во Куќата на славата на рокенролот.
1 Дискографија
*''Wanted Dead or Alive'' (1970)
*''Warren Zevon'' (1976)
*''Excitable Boy'' (1978)
*''Bad Luck Streak in Dancing School'' (1980)
*''Stand in the Fire'' Live (1980)
*''The Envoy'' (1982)
*''Sentimental Hygiene'' (1987)
*''Transverse City'' (1989)
*''Hindu Love Gods'' (1990), with members of R.E.M. (excluding Michael Stipe)
*''Mr. Bad Example'' (1991)
*''Learning to Flinch'' (1993)
*''Mutineer'' (1995)
*''Life'll Kill Ya'' (2000)
*''My Ride's Here'' (2002)
*''The Wind'' (2003)
Berlin (група)

Berlin (од англиски: ''Берлин'') ― американска поп-група основана во Лос Анџелес во 1978 година. Групата била успешна во 1980-тите, а најпознати песни им се: „The Metro“, „Sex (I'm a ...)“, „No More Words“ и песната која се нашла на врвот на топ-листите „Take My Breath Away“ снимена за потребите на филмот „''Топ ган''“ од 1986 година и која освоила Оскар за најдобра оригинална песна и награда Златен глобус за најдобра оригинална песна. Групата се распаднала во 1987 година, веднаш откако се стекнала со светска популарност. Во 1999 година, Тери Нан ја возобновила групата со други музичари. Најпознатата постава на групата ја сочинувале: пејачката Тери Нан, бас гитаристот и пејач Џон Крафорд, клавијатуристот Дејвид Дајмонд, гитаристот Рик Олсен, клавијатуристот Мет Рид и тапанарот Роб Брил.
И покрај името, ''Berlin'' немала познати врски со сегашниот главен град на Германија; името било избрано за групата да изгледа европски и егзотично.
Заедно со Mötley Crüe, ''Berlin'' била прва група што потпишала договор со Enigma Records.
1 Дискографија
1.1 Студиски албуми
*''Information'' (1980)
*''Pleasure Victim'' (1982)
*''Love Life'' (1984)
*''Count Three &amp;amp; Pray'' (1986)
*''Voyeur'' (2002)
*''4Play'' (2005) *''Animal'' (2013) *''Transcendance'' (2019) *''Strings Attached'' (2020)
1.2 Албуми во живо
*''Live: Sacred and Profane'' (2000) *''Terri Nunn & Berlin – All the Way In'' (2009) *''Sweet Surrender (Live 1984)'' (2019)
Давид Јунг

Давид Јунг (полски: ''Dawid Jung''; 17 јануари 1980 година во Клечк) - полски оперски пејач, поет, писател, критичар на книжевност и театар, издавач, истражувач и создател на културата, историчар, музеалец, дизајнер на културни патеки.
1 Животопис
Тој е директор на Музејот на Полски Електронски Органи
и главен уредник на општополскиот културен часопис "Зешти поетски" ("Zeszyty Poetyckie"). За неговиот досегашен уметнички, научен и културен труд, тој добил многу престижни награди и државни одликовања.
Од 2023 година е заменик-претседател на Сојузот на полските писатели во Познањ.
2 Библиографија
*''312685 powodów'' (2006)
*''Wierszopisowie Kłecka w latach 1590–1623. Przyczynki do historii kultury staropolskiej'' (2012)
*''Gdańskie hymny Jakuba Gembickiego'' (2014)
*''Poemat o mówieniu prawdy'' (2014)
*''Glosy'' (2017)
*''Polska, ulubiona masochistka Europy'' (2017)
*''Karaoke'' (2018)
*''Legendy królewskiego miasta. Z przekazów ustnych zebrał i opracował Dawid Jung'' (2018)
*''#SPAM'' (2020)
*''Ostatni rybałci polszczyzny. Poeci ludowi XIX wieku związani z Ełkiem'' (2020)
*''To je wiôldżé. Antologia poetów kaszubskich okresu międzywojennego'' (2020)
*''Legendy zamku ełckiego'' (2021)
*''Szlak. Znani Nieznani'' (2021)
*''Szczecińskie legendy'' (2023)
3 Награди и признанија
* 2009 Медал за Јулиуш Словаци* 2014 Медал за Млада Уметност* 2014 Медал на Милениум на Собирот во Гњезно
* 2016 Награда на Младите Новинари (присудена од Здружението на полските новинари)
* 2016 Награда Магелан* 2017 Награда на име на Болеслав Лешмијан* 2018 Почесен знак "Заслужен за полската култура"* 2019 Литературска и историска награда Идентитас* 2019 Медал за Млади Позитивисти* 2020 Медал "Сторители на местата на националниот спомен"
* 2021 Крст на Светиот Јован Павле II
* 2021 Офицерски крст (I класа) на Полскиот Црн Крст
* 2022 Медал за стогодишнина на обновената независност
* 2023 Почесен знак „Заслужен за Сојузот на полските писатели“
Автошкола

Автошкола (погрешно: ''авто школа'', ''авто-школа'') или возачка обука — образовна установа каде што се одвива обука за возење. Тие се поделени во следниве категории:
* B — автомобили, триколки и четириколки, чија тежина не надминува 3,5 тона; Можете да изберете да учите рачно или автоматик;
* A — мотоцикли;
* C — камиони со тежина над 3,5 тона;
* F — земјоделски возила како на пример трактори;
* D — 9–16-седишни автомобили и автобуси со приколки, како и автобуси со две кабини;
* Е — оваа буква се користи за дополнување и разјаснување на возилото.
Гајзињкалнс

Гајзињкалнс (|Gaiziņkalns) или Гајзињш (''Gaiziņš'') — рид во Латвија и највисока точка во земјата со висина од 312 м. Сместен е на Виѕемското Возвишение, недалеку на запад од гратчето Мадона во средишниот дел на областа Виѕеме.
Иако не е многу висок, на ридот е направено скијалиште со три патеки и неколку ноќевалишта. На Гајзињкалнс е подигната кула со цел ридот да биде повисок од Сур Мунамеги — највисока точка во соседна Естонија (318 м). Кулата уште недовршена станала популарна знаменитост, но набргу била затворена од безбедносни причини. Разурната е во декември 2012 г. и остатоците се отстранети. Во близина има повеќејазична табла, но самиот врв нема обележувач.
1 Поврзано
* Географија на Латвија
Триколка

Триколка — тритркално превозно средство. Триколките вклучуваат трајки (англ. ''trike''; мотоцикли со три тркала што можат да имаат две предни тркала и едно задно тркало или едно предно и две задни тркала), тритркални автомобили и тритркални велосипеди.
1 Историја
Историјата на триколката се враќа назад уште и пред откривањето на првиот велосипед. Потеклото на ова тритркално превозно средство се засновало повеќе на стандардните кочии, само понамалено, а потоа подобрено со дополнителни механизми што му овозможувале полесно движење. Првите историски записи за триколката потекнуваат од втората половина на XVII век, век и половина пред да се пронајде првиот велосипед со две тркала што немал погон (работна машина направена од барон Карл фон Драјс).
Овој ран пример за триколки бил направен од стариот германски часовничар Штефан Фарфлер, кој бил сакатник и не можел да оди. Тој смислил мала едноседишна кочија со дрвени тркала (едно напред и две назад), со едноставен механизам околу предното тркало што му овозможувало да ја врти рачката и да ја пренесе нејзината моќност на тркалото. Други примери за рани триколки дошле од Франција во 1797 г. кога двајца француски пронаоѓачи го создале првиот тритркален уред што можел да тргне со педали. Тие, исто така, го именувале овој уред „триколка“ (''tricycle)'', име што до ден-денес ќе остане синоним за овој вид возила.
Јонче Шапкарев

Јонче Шапкарев ( во — ) — македонски универзитетски професор и биолог.
1 Животопис
Основно образование завршил во родното место, а со средно образование се стекнал во Охрид. Во 1947 година се запишал на групата биологија на Филозофскиот факултет во Скопје, а дипломирал во 1951 година. До 1954 година бил вработен како асистент и ја вршел должноста директор на Хидробиолошкиот завод во Охрид.
Во 1956 година ја одбранил докторската дисертација, а во звањето доцент бил избран во 1958 година на Катедрата за биологија на Природно-математичкиот факултет во Скопје.
Држел настава по предметите: инвертебрата, анимална екологија, зоогеографија, органска еволуција и типологија на животните.
Автор или коавтор е на повеќе универзитетски учебници. Има објавено над 140 оригинални научни трудови.
Хан Тенгри

Хан Тенгри (|Кан-Теңири, |Хан Тәңірі, |خان تېڭرى, 汗腾格里峰) — планина во венецот Тианшан. Лежи на тромеѓата Кина&mdash;Киргистан&mdash;Казахстан, источно од езерото Исик-ќол. Геолошки се издига на висина од 6.995 м, но неговата ледничката капа достигнува 7.010 м.
Ова е втора планина по висина на Тианшан, пониска само од Џенгиш Чокусу (или Врв на Победата, 7.439 м). Хан Тенгри е највисока планина во Казахстан и трета по висина во Киргистан, по Џенгиш Чокусу (7.439 м) и Лениновиот Врв/Ибн Сина (7.134 м). Воедно претставува најсеверниот 7.000-метарски врв на светот, што го прави тежок за искачување.
1 Име
Името Хан Тенгри буквално значи „Крал Небо“ на казашки и монголски, и се однесува богот Тенгри кој постои во многубошкиот тенгризам и средноазискиот будизам.
2 Одлики
Хан Тенгри е масивна мермерна пирамида прекриена со снег и мраз. На зајдисонце мермерот има румена боја, поради што се нарекува „крвава планина“ (|Қантау; |Кан-Тоо). Планината е сместена спроти ледникот Јужен Енгилчек, 16 км северно од Џенгиш Чокусу. Првично се сметала за највисока на Тианшан поради стрмниот изглед во споредба со масивноста на Џенгиш Чокусу, но и нејзината видливост од далечина. Во истиот подвенец спаѓаат врвовите Чапаев (6.371 м) и Горки (6.050 м). Анатолиј Букреев го сметал Хан Тенгри за најубавиот врв на светот поради неговите геометриски сртови и симетричноста.
3 Историја
Иако е речиси 430 м понизок од соседот, Хан Тенгри се сметал за највисок врв во венецот сè до мерењето на Џенгиш Чокусу во 1943 г.
Во 1857 г. Петар Семјонов бил првиот Европеец кој ја здогледал планината.
Хан Тенгри за првпат е освоен во 1931 г. од украинската екипа на Михаил Погребецки преку јужната (киргистанска) страна, а потоа од западниот срт. Првото искачување од север го извршила екипата на М. Кузмин (од казахстанска страна) во 1964 г. Ова е еден од петте врвови кои советскиот планинар морал да ги освои за да ја добие престижната награда „Снежен леопард“.
Анатолиј Букреев го извел првото самостојно брзинско искачување во 1990 г.
За првото зимско искачување е заслужна казахстанска екипа, изведено на 7 февруари 1992 г. Таа била сочинета од Валериј Хришчатиј, Виктор Деди, Јуриј Мојсеев, Владимир Сувига, Александар Савин, Игор Путинцев и Малик Исметов.
Австрискиот планинар Тони Дирнбергер загинал при симнувањето од Хан Тенгри на 17 август 1992 г.
Во 2004 г. преку дузина планинари загинале во голема лавина на правецот Погребецки, најпопуларниот на планината.
Врвот е претставен на банкнотата од 100 сомови.
Јанко Луковски

Јанко Луковски (Скопје, — , ) — македонски кошаркар и кошаркарски тренер. Неговиот син Драган е поранешен кошаркар и репрезентативец на СР Југославија со која освои бронза на Европското првенство во 1999 година.
1 Животопис
Поголемиот дел од својата играчка кариера ја минал во Работнички и две сезони настапувал за МЗТ од Скопје. Како играч бил член на јуниорската и Б репрезентацијата на Југославија.
По завршувањето на играчката кариера продолжил да се занимава со кошарка како тренер. Уште додека бил играч на МЗТ од Скопје, две години истовремено работел и како помлад тренер. Во првата сезона како професионален тренер го вовел КК Борец од Велес во првата Б лига (1980). По успешната сезона во Борец, тој станал тренер во клубот во кој го минал најголемиот дел од својата играчка кариера - КК Работнички. Двапати ги вовел во првата А лига и еднаш во финалето на Купот на Југославија (1983), кое го загубил од Цибона.
Меѓу 1982—1986 ги водел, дел самостојно, дел како асистена на Русмир Халиловиќ помладите репрезентации на Југославија, и тоа кадетската репрезентација и младата репрезентација до 21 година каде тренирал играчи како: Дражен Петровиќ, Здовц, Паспаљ, Пецарски, Цвјетиќанин, Перасовиќ, Сретеновиќ и др
Во декември 1985 година по завршувањето на првиот дел од сезоната го презел Спартак од Суботица, кој тогаш бил последен на табелата во Првата Б лига со само една победа. Во вториот дел од сезоната успеал да опстане со 10 победи и само 2 порази. За неполни три сезони поминати во Суботица ги поставил темелите на новиот Спартак, кој станал стабилен Б-лигаш, а подоцна и член на првата А лига.
По Спартак во 1988 година го презел КК Еѓшег од Бачка Топола, која ја вовел во Првата војводинска лига, тогаш трета лига по ранг во Југославија. По три сезони во Бачка Топола во 1991 година добил покана повторно да седне на клупата на Работнички. Со него на клупата, Работнички го постигнал најголемиот успех во својата историја освојувајќи го третото место во првата А лига зад Партизан и Црвена Звезда и со финале на купот.
Во 1992 година го презел Профиколор од Панчево, кој по квалификациите го внел во првата А лига и истата година го зазел 5. место во Првата лига. По втората сезона во Профиколор со која го освоил 4. место во Првата лига во 1994 година го презел многу младиот и перспективен тим на Војводина. Со млади играчи (Луковски, Болиќ, Станојевиќ итн.) забележал значајни резултати. Подоцна ги водел Боровица од Рума, повторно Војводина, Ибон од Никшиќ.
Во 2003 година ја основал кошаркарската школа Спорт ки во Нови Сад.
Довереникот на дамите

„Довереникот на дамите“ (француски: ''Le Confident de ces dames'') — француско-италијански филм од 1959 година во режија на Жан Бојер (Jean Boyer) по сценариото на Серж Вебер (Serge Veber) и Жан Манс (Jean Manse). Главните улоги ги играат: Фернандел, Силва Кошчина (Sylva Koscina), Денис Греј (Denise Grey), Мемо Каротинуто (Memmo Carotenuto) и Уго Тоњаци (Ugo Tognazzi).
1 Синопсис
Откако спасува една филмска ѕвезда, селскиот ветеринар кој лечи животни и луѓе, го киднапираат три чудни жени. Наскоро, тие почнуваат меѓусебна борба за него...
Потпорна права

Во геометријата, потпорна права ''L'' на кривата ''C'' во рамнината е права која содржи точка од ''C'', но на ''C'' нема две точки кои се разделени од ''L.'' Со други зборови, ''C'' целосно лежи во една од двете затворени полурамнини дефинирани со ''L'' и има најмалку една точка на ''L''.
1 Својства
За една крива, во нејзина фиксна точка може да има повеќе потпорни прави. Ако во дадена точка постои тангента, тогаш таа е единствената потпорна права во таа точка, доколку не ја разделува кривата.
2 Генерализации
Поимот потпорна права може да се разгледува и за рамнински облици. Во овој случај, потпорната права може да се дефинира како права која има заеднички точки со границата на ликот, но не и со нејзината внатрешност.
Поимот потпорна права на рамнинска крива или на конвексна форма може да се генерализира во n димензии како потпорна хиперрамнина .
3 Критични потпорни прави
Ако два ограничени поврзани рамнински облици имаат неповрзани конвексни обвивки меѓу кои растојанието е позитивно, тогаш тие нужно имаат точно четири заеднички потпорни прави - битангентите на двете конвексни обвивки. Две од овие потпорни прави ги раздвојуваат двете форми и се нарекуваат критични потпорни прави. Без претпоставката за конвексност, може да има повеќе или помалку од четири потпорни прави, дури и ако самите облици се разединети. На пример, ако едната форма е прстен кој ја содржи другата, тогаш нема заеднички потпорни прави, додека ако секоја од двете форми се состои од пар мали дискови на спротивните агли на квадрат, тогаш може да има дури 16 заеднички потпорни прави.
4 Наводи
Кељ

Кељ (''Brassica oleracea'' var. ''sabauda'' L.) — подвид на растителниот вид ''Brassica oleracea''. Кељот е зимски зеленчук и една од неколкуте сорти зелка. Има збрчкани, смарагдно зелени лисја, кои се крцкави со малку еластична конзистентност на непцето.
На англиски јазик се нарекува „савојска зелка“ по регионот Савоја во Франција, а на француски јазик се нарекува миланска зелка (it) или ломбардиска зелка (it), по Милано и неговиот регион Ломбардија во Италија. Познати сорти вклучуваат „Savoy King“ (во САД), „Tundra“ (зелена со цврсто, тркалезно срце) и „Winter King“ (со темни стуткани лисја).
1 Употреба
Кељот ја задржува цврстата текстура при готвењето. Има ист вкус и изглед како обичната зелка кога се готви, но ја задржува цврстата текстура што е посакувано во некои рецепти. Кељот може да се користи во различни рецепти. Добро се комбинира со црвено вино, јаболка, зачини, рен и месо. Може да се користи за ролати, во чорби и супи, како што е боршчот, како и печен и прелиен со маслиново масло. Може да се користи за подготовка на кимчи или на расол и со силни и необични зачини како смрека.
Знаците на посакуваниот квалитет вклучуваат главица која е тешка за нејзината големина со лисја кои се беспрекорни и имаат светол, свеж изглед. Врвната сезона за повеќето зелки на северната полутопка трае од ноември до април.
Целата свежа зелка се чува во фрижидер една до шест недели во зависност од видот и сортата. Цврстите зелени, бели или црвени зелки ќе се задржат најдолго, додека послободните, кељот и кинеските сорти како што е кинеското зелје треба да се трошат побрзо. Неопходно е да се чуваат надворешните листови непроменети без миење при складирање бидејќи влагата го забрзува распаѓањето.
Кељот може да биде тежок за одгледување бидејќи е ранлив на гасеници, гулаби и болест на коренот на клубенот. Најдобро успева на сонце и е отпорен на зимата, ги поднесува студот, мразот и снегот.
2 Исхрана
Суровиот кељ е 91% вода, 6% јаглехидрати, 2% белковини и содржи занемарливи масти (табела). Во референтна количина од 100 грама, обезбедува 27 калории и е богат извор (20% или повеќе од дневната вредност, ДВ) на витамин К (66% ДВ), витамин Ц (37% ДВ) и фолати (20% ДВ), со умерена количина на витамин Б6 (15% ДВ). Нема други микрохранливи материи во значителна содржина (табела).
Тома Киров

Тома Киров (р. , Скопје - , ) — македонски театарски, филмски и телевизиски глумец и режисер. Тој е еден од основачите на Македонски народен театар во Скопје.
1 Филмографија
Година, Филм, Улога
1966, До победата и по неа ТВ-филм
1970, Мртва стража ТВ-филм, Затвотеник
1975, Јад ТВ-филм
1977, Дождовито сонце ТВ-филм, Мудур Ефенди
1979, Наши години ТВ-серија
1980, Учителот ТВ-филм
1981, Милион маченици ТВ-филм, Коста
1982, Илинден ТВ-серија
1985, Сомнително лице ТВ-филм, Алекса
1985, На наш начин ТВ-серија, Полицаец
На наш начин

На наш начин - македонска телевизиска серија по сценарио на Велко Неделковски, а во режија на Тихомир Бачовски.
1 Улоги
Глумец, Улога
Ацо Стефановски, Јован
Вукан Диневски, Киро ВД Технички директор
Ацо Јовановски, Најден Апостолов
Ненад Стојановски, Записничарот
Милица Стојанова, Стефка
Лилјана Велјанова
Катерина Коцевска
Петре Арсовски
Ѓорѓи Колозов
Душко Костовски
Ацо Дуковски
Петар Темелковски, Дренко
Драги Крстевски
Кирил Ќортошев
Ѓокица Лукаревски
Кирил Ристоски
Владимир Светиев
Ванчо Петрушевски
Гоце Тодоровски, Бимбо
Благоја Спиркоски-Џумерко
Сабина Ајрула-Тозија
Гоце Влахов
Лиле Георгиева
Јосиф Јосифовски
Снежана Стамеска
Ленче Делова
Виолета Шапковска
Викторија Анѓушева
Димче Мешковски
Владимир Ангеловски-Дади, Полицаец 1
Дине Дрваров
Вера Вучкова
Лазе Манасковски
Љупчо Петрушевски
Добрила Пуцкова
Мустафа Јашар
Фехми Груби
Димитар Зози
Салаетин Билал
Тома Киров, Полицаец 2
Кица Ивковска-Велјановска
Соња Каранџуловска
Светлана Василковска
Емил Рубен
Сашо Огненовски
Дејан Јосифовски
Славица Ковачевиќ-Јовановска
Јовица Михајловски
Иво Велјановски
Критски хиероглифи

Критските хиероглифи се хиероглифско писмо кое се користело на Крит во раното бронзено време. Тие претходат на Линеарно A за околу еден век, но и двете писма заедно се коритстеле во текот на нивната историја. Тие сè уште не се дешифрирани.
1 Наводи
Отправник на возови

Отправник на возови (''сообраќајно-превозен техничар'', ''СПТ'') — одговорен службеник од секторот за железнички превоз, кој единствено го управува движењето на возовите во својата област (отправнички круг) и носи целосна одговорност за тоа. Неговите наредби во врска со движењето на возовите подлежат на несомненото извршување од работниците поврзани со движењето на возовите: дежурни на постојки, машиновозачи, главни спроводници на монтажни возови итн. Никој друг освен отправникот на возови нема право да дава оперативни наредби во врска со движењето на возовите.
1 Цел на работата
Отправникот на возови е непосреден учесник во железничкиот сообраќај, претставува клучен фактор за негово регулирање, извршува работи и работни задачи од сообраќајната, техничката и трговската област. Отправникот на возови врши работни дејности поврзани со: планирање и организација на извршување на сообраќајот во една или повеќе постојки, регулирање на сообраќајот во едно или повеќе меѓустанични растојанија како и на маневарската работа во постојка или во меѓустанично растојание, организација на маневарска работа до и во индустриски колосеци. Организација и планирање на поставување на вагони за натовар и истовар. Водење на патничка благајна за издавање на билети во постојки каде нема патнички благајник. Припрема и состав на воз и маневарски состав, изработка и контрола на документи за воз и маневарски состав. Контрола на работењето на кадарот сигнално сигурносните и телекомуникациските уреди при извршување на сообраќајот.
Поради многу сложената должност, работата на отправникот на возови е исклучително одговорна, и покрај стручното знаење бара и изразени вештини на општење, снаодливост и способност на забележување и решавање на проблемите. Тој го уредува сообраќајот на возовите помеѓу службените места според сообраќајно-техничките прописи во врска со безбедноста, уредноста, економичноста и деловноста на превозот на железница.
Илија Шапкарев

Илија Шапкарев ( во — во ) — македонски универзитетски професор и математичар.
1 Животопис
Дипломирал во 1954 година на Филозофскиот факултет, а во 1964 година докторирал на Природно-математичкиот факултет со темата „Инваријантни диференцијални равенки во однос на смена на функцијата“.
Од 1959 година станал асистент на Техничкиот факултет. Во учебната 1965/66 година бил на специјализација во Математичкиот институт во Гетинген, Германија. Од 1975 година е професор на Електротехничкиот факултет во Скопје.
Научниот интерес му е областа на диференцијалните равенки. Автор е на 60-тина научни трудови и на учебници за високо и средно образование, учествувал на голем број конгреси и симпозиуми.
Бил ментор на докторски и магистерски трудови и мошне активен на стручно и општествено поле.
Оливија Кулпо

Оливија Френсис Кулпо (родена на 8 мај 1992 година) е американски модел, глумица и инфлуенсер. По победата на натпреварот за Мис на Род Ајленд во САД, таа продолжи да ја освои титулата Мис САД 2012 година, а потоа и Мис Универзум 2012 година.
1 Биографија
Оливија Френсис Кулпо е родена на 8 мај 1992 година во Кренстон, Род Ајленд, од родителите Сузан и Питер Кулпо. Таа е средно дете и има пет браќа и сестри. Нејзиниот татко е ко-сопственик на бизниси низ Бостон. Таа е израсната во населбата Еџвуд во Кренстон, и има италијанско потекло како и ирско потекло од страната на нејзината мајка.
Кулпо учела на академијата Сент Мери – Беј Вју, а подоцна и на Бостонски универзитет, но таа не дипломирала. Почнала да учи виолончело во второ одделение, и свирела во Младинскиот оркестар на филхармонијата на Род Ајленд, Камерниот ансамбл на филхармонијата на Род Ајленд, оркестарот Беј Вју и Оркестарот на државата Род Ајленд.
2 Кариера
2.1 Изложба
Откако победила на натпреварот за Мис на Род Ајленд САД во 2012 година на првиот натпревар на кој учествувала, таа победила на изборот за Мис на САД на 3 јуни 2012 година.
На 6 јули 2012 година, градот Кренстон, Род Ајленд одржал прослава за враќање дома за Кулпо и нејзината победа на натпреварот.
Кулпо ги претставувала Соединетите Држави на 61-от избор за Мис Универзум што се одржал на 19 декември 2012 година, во Лас Вегас, Невада. Таа победила на натпреварот, станувајќи осма претставничка од Соединетите Држави која ја освоила титулата. Кулпо станала и првата девојка од Род Ајленд која ја освоила титулата. Таа ја наследила носителката на титулата во заминување Лејла Лопес од Ангола.
На 25 август 2013 година, градскиот совет на Кренстон одобрил резолуција со која се додава името на Кулпо на Авенијата Алберт.
На 10 септември 2013 година, Кулпо учествувала на ревијата на Шери Хил одржана во кулата Трамп во Њујорк.
На 9 ноември 2013 година, таа ја крунисала Габриела Ислер од Венецуела за нејзина наследничка. Со тоа, таа стана третата Мис Универзум од Соединетите Американски Држави која ја предаде титулата на Венецуела, по Шон Ведерли во 1981 година и Челси Смит во 1996 година.
2.2 Меѓународна слава
Кулпо станала позната на социјалните мрежи откако стекнала значајни следбеници на Твитер, Инстаграм и Јутјуб, а соработувала со неколку брендови за убавина и мода.
Пустиник

Пустиник или отшелник — човек што од верски причини се повлекол во самотија, прикинувајќи секаков допир со луѓето.
1 Историја
1.1 Традиција
Во заедничката христијанска традиција, првиот познат христијански пустиник во Египет бил Павле Тивејски (III век), па оттука и наречен „првиот пустиник Свети Павле“. Антониј Египетски (IV век), кој често се нарекува „Антониј Велики“, е можеби најпознатиот од сите ранохристијански пустиници благодарение на животописот на Атанасиј Александриски. Претходник на египетското пустиништво можеби бил сирискиот самотник или „синот на заветот“ (арамејски: bar qəyāmā), кој презел посебни режими како христијанин.
Христијанските отшелници во минатото честопати живееле во изолирани ќелии или испосници, без разлика дали станува збор за природна пештера или изградено живеалиште, сместено во пустина или шума. Луѓето понекогаш ги барале за духовен совет. Некои на крајот стекнале толку многу следбеници што повеќе не уживале во физичката осаменост. Некои ранохристијански пустински отци плетеле кошници за замена за леб.
Пописи во Албанија

Од прогласувањето на независноста на 28 ноември 1912 година, Албанија организирала 11 пописи на населението. Првиот службен попис бил спроведен на 15 ноември 1923 година и бил ограничен на само пребројување на населението. Бидејќи во тоа време недостигале сознанија за возраста на граѓаните, биле собрани само главните одлики на населението. Сепак, пописите од 1923 година и подоцна 1930 година ја сочинувале основата за создавање на еден вид витален регистар на населението по возраст и пол. Од 1945 до 1960 година, пописите ја следеле горе-долу истата методологија. Најважната цел на пописот од 1945 година било да се постави основата за регистарот на граѓанското население, т.н. ''Книга на основите на населението''. Сите овие рани пописи биле спроведени со приодот на „замрзнат ден“, т.е. на никому не му било дозволено да го напушти својот дом додека попишувачот не го заврши попишувањето. Во периодот од 1969 до 1989 година, пописите продолжиле да бидат спроведувани под услов сите да бидат присутни на попишувањето. Пописите од 1923 до 1960 година собирале општи информации за одликите на населението за да се изгради и консолидира регистарот на граѓанското население, додека пописите спроведени во периодот 1969-1989 година имаа поелаборирани прашалници со прашања поврзани со социо-економските одлики на населението. Во тоа време, разликите меѓу податоците за матичната евиденција и пописот на населението биле мали поради отсуството на преселба. Неодамнешните пописи на населението и домовите од 2001–2011 година биле спроведени во согласност со меѓународните препораки од Евростат и статистичкиот оддел на Економската комисија за Европа на Обединетите нации (ЕКЕОН/UNECE).
1 Државни пописи
бр., Датум, ВкупноНаселение, % промена, По пол, Густинана км<sup>2</sup>, Домаќинства, Урбано население
Мажи, Жени, Вкупно, Средна големина
1. попис, 15.11.1923, 814.380, -, 421.618, 392.762, 28.3, 143.065, 5.7, 15,9%
2. попис, 25.05.1930, 833.618, +26,1, 428.959, 404.659, 28.9, 146.249, 5.7, -
3. попис, 30.09.1945, 1.122.044, +3,4%, 570.361, 551.683, 39,0, 196.850, 5.7, 21,3%
4. попис, 03.09.1950, 1.218.943, +8,2%, 625.935, 593.008, 42.4, 211.613, 5.8, 20,5%
5. попис, 02.10.1955, 1.391.499, +13,2, 713.316, 678.183, 48.4, 251.756, 5.5, 27,5%
6. попис, 02.10.1960, 1.626.315, +15,5, 831.294, 795.021, 56,5, 279.805, 5.8, 30,9%
7. попис, 01.04.1969, 2.068.155, +23,9, 1.062.931, 1.005.224, 71,9, 346.588, 6.0, 31,5%
8. попис, 07.01.1979, 2.590.600, +22,4, 1.337.400, 1.253.200, 90.1, 463.333, 5.6, 33,5%
9. попис, 12.04.1989, 3.182.417, +20,5, 1.638.074, 1.544.343, 110.7, 675.456, 4.7, 35,5%
10. попис, 01.04.2001, 3.069.275, -3,6%, 1.530.443, 1.538.832, 106,7, 726.895, 4.2, 42,1%
11. попис, 01.10.2011, 2.821.977, -8,3%, 1.403.059, 1.397.079, 98.1, 722.600, 3.9, 53,1%
2 Поврзано
* Демографија на Албанија
* ИНСТАТ